Okresná prokuratúra Senica 
Janka Kráľa 735, 905 45 Senica 	

Sp. zn. : Pv 104/15/2205	Senica, 26.5.2015
EEČ : 2-19-36-2015

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátorka Okresnej prokuratúry Senica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v období od 01.02.2014 do 30.04.2015 v XXXXX XXXXX a vo XXXXX (Rakúska Republika) riadne a pravidelne neprispievala na výživu svojich dcér XXXXX XXXXX, nar. XXXXX, a XXXXX, nar. XXXXX, hoci jej táto povinnosť vyplývala zo Zákona o rodine a bola deklarovaná rozsudkom Okresného súdu Senica č. k. 9P/64/2012 zo dňa 24.09.2012, ktorým bola zaviazaná prispievať na výživu dcér XXXXX XXXXX a XXXXX po 30 € mesačne na každú dcéru vopred k rukám otca XXXXX, pričom výživné neplatila, pretože nebola zamestnaná, ani si účinným spôsobom cestou úradu práce nehľadala zamestnanie, z ktorého by mohla platiť výživné, čím XXXXX, nar. XXXXX, bytom XXXXX, XXXXX, dlhuje na výživnom sumu 57 € a tohto skutku sa dopustila, hoci bola trestným rozkazom Okresného súdu Senica, č. k. 1T 139/2013 zo dňa 30.12.2013, právoplatným 24.01.2014 uznaná za vinnú z prečinu zanedbania povinnej výživy podľa § 207 ods. 1 Tr. zákona, za čo jej bol uložený trest odňatia slobody v trvaní 3 mesiace, podmienečne odložený na skúšobnú dobu 1 rok, 

lebo zanikla trestnosť činu

Odôvodnenie:
Vyšetrovateľ Odboru kriminálnej polície OR PZ v Senici uznesením ČVS: ORP-457/VYS-SE-2015 zo dňa 30.01.2011 začal trestné stíhanie a súčasne vzniesol obvinenie XXXXX pre prečin zanedbania povinnej výživy podľa § 207 odsek 1, odsek 3 písmeno c) Trestného zákona na skutkovom základe uvedenom vo výrokovej časti tohto uznesenia.

Z vykonaného dokazovania vyplýva, že obvinená XXXXX bola v uvedenom období nezamestnaná, žije v Rakúsku, preto sa nezaevidovala na úrade práce ako uchádzačka o zamestnanie, naposledy bola v riadnom pracovnom pomere zamestnaná v spoločnosti XXXXX (od 02.07.2011 do 31.10.2011). Z uvedeného vyplýva, že obvinená výživné neplatila, pretože nebola zamestnaná a ani si cestou úradu práce si účinným spôsobom nehľadala zamestnanie, preto jej konanie naplňuje všetky znaky skutkovej podstaty prečinu zanedbania povinnej výživy podľa § 207 odsek 1, odsek 3 písmeno c) Trestného zákona, spáchaného vo forme nepriameho úmyslu podľa § 15 písmeno b) Trestného zákona.

Počas prebiehajúceho trestného stíhania obvinená začala uhrádzať bežné výživné a doplácať dlžné výživné, pričom dňa 15.05.2015 uhradila sumu 60 €, čím v celom rozsahu doplatila dlžné výživné. Dňa 13.05.2015 taktiež uhradila bežné výživné v sume 60 € za mesiac máj 2015. Poškodený XXXXX pri výsluchu uviedol, že obvinená sa o dcéry stará, berie si ich k sebe cez prázdniny, komunikujú spolu telefonicky, posiela im balíčky a keď sú u nej, dostanú od nej oblečenie aj darčeky. Dcéra XXXXX navštevuje 2. ročník XXXXX XXXXX a dcéra XXXXX je predškoláčka. O ich výchovu sa stará spolu s jeho matkou, núdzou netrpia.  

Podľa § 86 odsek 1 písmeno a) Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k tomu, že obvinená XXXXX dodatočne v celom rozsahu doplatila dlžné výživné, neplatenie výživného nemalo na jej dcéry trvalo nepriaznivé následky, došlo v zmysle citovaného ustanovenia k zániku trestnosti zanedbania povinnej výživy, preto som podľa § 215 odsek 1 písmeno h) Trestného poriadku trestné proti XXXXX  pre prečin zanedbania povinnej výživy podľa § 207 odsek 1, odsek 3 písmeno c) Trestného zákona stíhanie zastavila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Anna Funková
prokurátorka